SK
L 303/16
Úradný vestník Európskej únie
23.11.2022
(46)
Článkom 11 ods.
1 delegovaného nariadenia (EÚ) 2020/2015 sa udelila výnimka z dôvodu vysokej miery prežitia do 31. decembra 2022 v prípade pagela bledého (Pagellus bogaraveo) loveného výstrojom na drobný rybolov voracera v divízii ICES 9a a pagela bledého loveného háčikmi a lovnými šnúrami v podoblastiach ICES 8 a 10 a v divízii ICES 9a.
(47)
V spoločnom odporúčaní sa žiada o predĺženie platnosti tejto výnimky do 31. decembra 2023.
(48)
Výbor STECF preskúmal vedecké informácie a dospel k záveru, že ďalšie experimenty súvisiace s mierou prežitia by mali poskytnúť hodnoverné odhady miery prežitia.
(49)
Vzhľadom na dôkazy, ktoré členské štáty ležiace pri juhozápadných vodách v minulosti predložili o mierach prežitia, a na to, že ďalšie experimenty súvisiace s mierou prežitia pravdepodobne poskytnú hodnoverné odhady miery prežitia, by sa platnosť tejto výnimky mala predĺžiť do 31. decembra 2023 s cieľom umožniť dokončenie štúdií.
Od členských štátov ležiacich pri juhozápadných vodách sa požaduje, aby výboru STECF najneskôr do 1. mája 2023 predložili výsledky týchto štúdií ako dôkaz podporujúci hodnotenie tejto výnimky v rámci preskúmania povinnosti vylodiť úlovky na rok 2023.
(50)
Článkom 14 ods.
1 písm.
n) delegovaného nariadenia (EÚ) 2020/2015 sa udelila výnimka de minimis do 31. decembra 2022 v prípade tresky merlang (Merlangius merlangus) lovenej žiabrovkami v podoblasti ICES 8.
(51)
V spoločnom odporúčaní sa žiada o predĺženie platnosti tejto výnimky do 31. decembra 2023.
(52)
Výbor STECF dospel k záveru, že z predchádzajúcich hodnotení vyplýva, že úlovky a odhodené úlovky tresky merlang pri rybolove s použitím žiabroviek sú na nízkej úrovni a že vplyv výnimky na populáciu tresky merlang je pravdepodobne zanedbateľný.
(53)
Vzhľadom na dôkazy, ktoré členské štáty ležiace pri juhozápadných vodách v minulosti predložili o neprimeraných nákladoch na manipuláciu s nechcenými úlovkami, a na plánované štúdie týkajúce sa selektívnosti by sa táto výnimka mala predĺžiť do 31. decembra 2023.
Od členských štátov ležiacich pri juhozápadných vodách sa požaduje, aby výboru STECF najneskôr do 1. mája 2023 predložili výsledky týchto štúdií, a to na podporu hodnotenia tejto výnimky v rámci preskúmania povinnosti vylodiť úlovky na rok 2023.
(54)
Keďže opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, toto nariadenie by malo nadobudnúť účinnosť ihneď po jeho uverejnení.
Malo by sa uplatňovať od 1. januára 2023,
PRIJALA TOTO NARIADENIE:
Článok 1 Delegované nariadenie (EÚ) 2020/2015 sa mení takto: 1.
V článku 4 sa odsek 1 nahrádza takto: „1.
Výnimka z dôvodu vysokej miery prežitia stanovená v článku 15 ods.
4 písm.
b) nariadenia (EÚ) č. 1380/2013 sa uplatňuje: — v divízii ICES 7d do šiestich námorných míľ od pobrežia, ale mimo určených oblastí trenia, na úlovky soley európskej (Solea solea), ktorá nedosahuje minimálnu ochrannú referenčnú veľkosť, lovenej použitím vlečných sietí s vodiacimi štítmi (kódy výstroja: OTT, OTB, TBS, TBN, TB, PTB, OT, PT, TX) s veľkosťou ôk koncového rukávca 80 – 99 mm plavidlami: — s maximálnou dĺžkou 10 metrov a maximálnym výkonom motora 221 kW a — loviacimi vo vodách s hĺbkou najviac 30 metrov a s časom vlečenia najviac deväťdesiat minút. — v divízii ICES 7e do šiestich námorných míľ od pobrežia, ale mimo určených oblastí trenia, na úlovky soley európskej (Solea solea), ktorá nedosahuje minimálnu ochrannú referenčnú veľkosť, lovenej použitím vlečných sietí s vodiacimi štítmi (kód výstroja: OTB) s veľkosťou ôk koncového rukávca najmenej 80 mm plavidlami s dĺžkou menej ako 12 m.“